Държавен вестник, бр. 86, 2012 г., стр. 139

БРОЙ  86	
Д Ъ Р Ж А В Е Н  В Е С Т Н И К 	
СТР.  139  
Раздел V
Ниво на водната повърхност
Чл. 696. (1) Когато промяната в равнището 
на водата надхвърля 45 – 60 cm, плаващите 
съоръжения е необходимо да са съобразени 
с въздухоплавателното средство. 
(2) Когато колебанията в нивото на вода­
та надхвърлят 2 m, е възможно да възникне 
необходимостта от специална конструкция, 
която да приема на док въздухоплавателното 
средство, например по-дълъг кей или специ­
ално подемно съоръжение.
Раздел VI
Височина на вълната и плаващи отпадъци
Чл. 697. (1) Избират се зоните, където водна­
та повърхност е умерено набраздена, като се 
избягват места с образуване на големи вълни, 
или където те се създават от дълбоководни 
морски съдове и/или от буксирни кораби.
(2) Задължително се избягват зоните, в 
които има много отпадъци или отпадъци, 
които са хвърлени отдавна. 
(3) Дървесината е препятствие за въздухо­
плавателното средство и за съоръженията на 
дока, построени особено на реката. 
(4) Плаващите със скоростта на морско 
или речно течение дървета имат значителен 
въртящ момент и разрушителен потенциал 
при сблъсък с неподвижен обект.
Раздел VII
Зона за закотвяне
Чл. 698. (1) Препоръчва се защитена от 
ветрове зона за закрепване или закотвяне. 
(2) Препоръчителни са открито пристани­
ще, малък залив или други защитени зони, 
които обикновено могат да се разширят, като 
включат докови съоръжения и брегови места 
за паркиране.
Раздел VIII
Морски коридор
Чл. 699. (1) Необозначен морски коридор 
или водна зона за експлоатация дават въз­
можност на пилота на хидроплан да се въз­
ползва от цялата водна зона, за да съобрази 
операциите по кацане и излитане с течението, 
вятъра и вълните.
(2) Когато морски коридор е маркиран, той 
се разполага в права линия, предоставяйки 
максимално ветрово покритие. 
Раздел IX
Дънни условия
Чл. 700. (1) Изкуствените водни обекти, 
като язовири, често пъти съдържат дървета 
или клонки, които не са били напълно из­
тръгнати преди завиряването. 
(2) Остатъците от растителност са опасни 
за самолетните поплавъци и корпуси, тъй като 
стърчат на повърхността или са полупотопени. 
(3) Предметите, които се показват от дъ­
ното и представляват водна опасност, следва 
да се отстранят.
(4) При невъзможност за отстраняване 
на предметите обектите следва ясно да се 
маркират, за да предупреждават пилотите за 
наличието си.
Раздел X
Смущения от птици
Чл. 701. (1) Местоположението на защитени 
обекти или зони за птици, които привличат ята 
от птици, задължително следва да се вземат 
предвид, когато се определя ориентирането 
на летателната писта върху водната зона.
(2) Следва да се избягват водните пътища, 
които се използват от ята от птици.
Г л а в а  с е д е м д е с е т  и  т р е т а
ОПЕРАТИВНА ВОДНА ЗОНА
Раздел I
Общи положения
Чл. 702. Оперативната водна зона за хи­
дроплани включва летателна писта, пътека(и) 
за рулиране, зона(и) за обратен завой и зона 
за закотвяне.
Раздел II
Размери на летателната писта
Чл. 703. (1) Пистата за излитане и кацане 
задължително е с размери минимум 750 х 60 m. 
(2) Широчината по ал. 1 позволява да се 
прави обратен завой във всеки край на ПИК. 
(3) Препоръчва се дълбочина от 1,8 m, но за 
експлоатация минималната дълбочина е 1 m.
(4) Дължината на летателната писта е необ­
ходимо да се увеличи със 7 % на всеки 300 m 
над морското равнище, за да се компенсира 
промяната на плътността на въздуха. 
Раздел III
Размери на пътека за рулиране
Чл. 704. (1) Минималната широчина на 
пътеката за рулиране за малки хидроплани е 
38 m, като препоръчителната широчина е 45 m. 
(2) Пътеката следва да предоставя пряк 
достъп до крайбрежните съоръжения и при 
възможност да е ориентирана така, че подхо­
дът към местостоянката или поплавъкът да 
бъде по посока на преобладаващия вятър или 
течение, с минимално допустимо отстояние 
15 m между страничния край на ПР и най-
близкото препятствие.
Раздел IV
Зона за обратен завой
Чл. 705. (1) Зона за обратен завой с мини­
мален радиус 60 m се разполага в близост до 
крайбрежните съоръжения и на всеки край 
на летателната писта. 
(2) Колкото по-силен е вятърът, толкова 
по-голяма е площта за завиване.